我地睇到人類嘅腦
係分成左右兩塊嘅
呢個結構令人都產生 一個非常普遍嘅觀點
左腦控制人嘅邏輯思維
右腦就控制人嘅創意
但其實呢個理論並無科學嘅依據
咁點解會有呢個錯誤理論產生
佢又錯係邊度呢？
人腦的確分成左右兩部分
從外層同皮質就可以睇到
內部結構 例如紋狀體
下丘腦
丘腦
同腦幹
睇上去好似由連續組織構成
但事實上 佢哋同時都受左右腦組織
左右腦都控制唔同嘅身體功能
例如運動同視力
右腦控制左手左腳嘅運動 反過來都係咁
視覺系統就更加複雜
每隻眼都分成左右兩個視野
兩隻眼嘅左視野都係右腦負責
兩隻眼嘅右視野就係左腦負責
左右腦一齊運作先可以 睇到完整嘅畫面
科學家都唔知點解 人嘅左右腦會有交換分工
其中一個理論係 交換分工令動物可以有更快嘅反應
所以喺動物發展神經系統之後無幾耐 就有呢個現象了
如果一個動物睇到捕食者從左邊過來
佢最好從右邊逃走
所以視覺同運動其實係由 左右腦兩個系統控制嘅
但就唔可以過度理解成
左右腦分別負責邏輯同創意
呢個誤解來源於 18 世紀中
當 Broca 同 Wernicke 兩個神經學家研究
因創傷有溝通問題嘅病人嘅時候
佢哋發現病人嘅左顳葉有創傷
所以推測語言能力係左腦控制嘅
呢個推論好快傳播開來
作家 Robert Louis Stevenson
曾經通過佢筆下嘅角色 Jekyll 博士和 Hyde 先生
引出理性嘅左腦
同感性嘅右腦對抗嘅諗法
但當醫生同科學家研究
缺少一個大腦半球
或者兩個大腦半球分割嘅病人
嘅時候發現 呢個理論係錯誤的
呢啲病人表現出一系列嘅行為
既有邏輯性嘅亦有創意性嘅
之後研究發現 當大腦運行某些功能時
其一側會比另外一側更活躍 語言功能更加依賴左腦
而注意力更加依賴右腦
所以一側嘅大腦可能會負責更多嘅工作
但呢個就取決於唔同系統嘅運作 而唔係個人
無任何證據證明
一個人會由一邊腦來主導
左右腦分別控制 邏輯和創意力
有啲人會特別有邏輯或者有創意
但同佢哋嘅左右腦並無關係
甚至「邏輯同創意相互矛盾」嘅觀點
都係錯嘅
解決複雜嘅數學問題需要有創意
而好多充滿活力嘅藝術作品
都有復雜嘅邏輯框架
幾乎每一個創造力同邏輯嘅壯舉
都係依靠左右腦一齊運作嘅功勞